**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2021. december 14-i ülésére**

**Javaslat városi kulturális rendezvények önkormányzati támogatására**

Az önkormányzat 2021. évi költségvetéséről szóló 7/2021. (II.25.) önkormányzati rendelet (a továbbiakban: Rendelet) 12.§ (6) bekezdés j) pontja értelmében a Kulturális, Oktatási és Civil Bizottság (a továbbiakban: Bizottság) jogosult a „Városi nagyrendezvények” tételsor felhasználásáról dönteni.

A Bizottság a 23/2021. (VI.22.) KOCB számú határozatával döntött a Rendelet 9. sz. melléklete szóban forgó tételsorán rendelkezésre álló összegnek a feladatot ellátó AGORA Szombathelyi Kulturális Központ (a továbbiakban: AGORA) részére történő átcsoportosításáról.

A közművelődési struktúra 2022. január 1. napjával történő változására tekintettel azonban

az alábbi tételek nem kerültek átcsoportosításra.

Városi Szilveszter (2021. december 31.) 3.500.000,- Ft

Városi Bál (2022. január) 3.000.000,- Ft

Magyar Kultúra Napja (2022. január 22.) 900.000,- Ft

összesen: 7.400.000,- Ft

Figyelembe véve a pandémiából adódó bizonytalan körülményeket, amelyek miatt kétségessé válhat a programok megrendezése, célszerű a fent nevezett összeget a Szombathelyi Médiaközpont Nonprofit Kft. (a továbbiakban: NKft.) részére támogatásként átadni azzal, hogy az NKft. a 2022. évi városi nagyrendezvényekhez használhatja fel a biztosított támogatási összeget.

Javaslom továbbá, hogy a 2022. évi városi nagyrendezvényekhez szükséges további pénzügyi fedezetet a Közgyűlés a 2022. évi költségvetésben biztosítsa.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2021. december „ ”**

**/: Horváth Soma :/**

**HATÁROZATI JAVASLAT**

**………/2021. (XII.14.) KOCB sz. határozat**

1. A Kulturális, Oktatási és Civil Bizottság a „Javaslat városi kulturális rendezvények önkormányzati támogatására” c. előterjesztést megtárgyalta, és a 23/2021. (VI.22.) KOCB számú határozatát - az önkormányzat 2021. évi költségvetéséről szóló 7/2021. (II.25.) önkormányzati rendelet 12. § (6) bekezdés j) pontjában biztosított hatáskörében eljárva - aszerint módosítja, hogy a 2022. évi városi nagyrendezvények megvalósítására az önkormányzat 2021. évi költségvetéséről szóló 7/2021. (II.25.) önkormányzati rendelet 9. sz. melléklete „Városi nagyrendezvények” tételsoron rendelkezésre álló 7.400.000,- forint a Szombathelyi Médiaközpont Nkft. részére kerüljön támogatásként átadásra a 2022. évi városi nagyrendezvények megrendezésének költségeire.

2. A Bizottság felkéri a polgármestert a támogatási szerződés aláírására.

3. A Bizottság felkéri a Közgyűlést, hogy a városi nagyrendezvényekhez szükséges további pénzügyi fedezetet a 2022. évi költségvetésben biztosítsa.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Horváth Attila alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal (1. pont vonatkozásában)

2021. december 31. (2. pont vonatkozásában)

2022. évi költségvetés elfogadása (3. pont vonatkozásában)